钦定古今图书集成/明伦汇编/官常典/第333卷 > 陈
## 钦定古今图书集成/明伦汇编/官常典/第333卷 > 陈

陈承梁置御史中丞及侍御史之属。

按《隋书百官志》：“陈承梁皆循其制，官其所制品秩：御
史中丞秩二千石，品第三；南台治书侍御史六百石，
品第七；南台侍御史依秩减例六百石。”　按《刑法志》：
“陈制，常以三月，侍中、吏部尚书、尚书、三公郎部都令
史、三公录冤局令，御史中丞、侍御史、兰台令史亲行
京师诸狱及冶署，理察囚徒冤枉。”

### 高祖末定元年分遣大使宣劳四方

按《陈书武帝本纪》，“永定元年冬十月己卯，分遣大使
宣劳四方，下玺书敕州郡曰：夫四王革代，商周所以
应天；五胜相推，轩羲所以当运。梁德不造，丧乱积年；
东夏崩腾，西都荡覆；萧勃干纪，非唯赵伦；侯景滔天，
逾于刘载；贞阳反篡，贼约连兵。江左累属于鲜卑，金
陵久非于梁国。自有氤氲混沌之世，龙图凤纪之前，
东汉兴平之初，西朝永嘉之乱，天下分崩，未有若于
梁朝者也。”朕以虚薄，属当兴运，自昔登庸，首清诸越，
徐门浪泊，靡不征行。浮海乘山，所在戡定。冒愬风尘，
驰骋师旅，六延梁祀，十翦彊寇，岂曰人谋，皆由天启。
梁氏以天禄斯改，期运永终，钦若唐虞，推其鼎玉。朕东西退让，拜手陈辞，避舜子于箕山“之阳，求支伯于
沧洲之野。而公卿敦逼，率土翘惶，天命难稽，遂享嘉
祚。今月乙亥，升礼太坛，言念迁桐，但有惭德。自梁氏
将末，频月亢阳，火运斯终，秋霖奄降”，翌日成礼，圆丘
宿设，埃云晚霁，星象夜张。朝景重轮，泫三危之膏露；
晨光合璧，带五色之卿云。顾唯寡薄，弥惭休祉，昧旦
丕显，方思至治。卿等“拥旄方岳，相任股肱，剖符名宇，
方寄恤隐，王历惟新，念有欣庆，想深求民瘼，务在廉
平，爱惠以抚孤贫，威刑以御彊猾。若有萑蒲之盗，或
犯戎商，山谷之酋，擅彊幽险。皆从肆赦，咸使知闻，如
或迷途，俾在无贷。今遣使人，具宣往旨，念思善政，副
此虚怀。”

### 宣帝太建元年春正月丁酉分命大使巡行四方观省风俗

按：《陈书宣帝本纪》云云。

### 后主至德二年春正月丁卯分遣大使巡省风俗

按：《陈书后主本纪》云云。